ROMÂNIA
JUDEȚUL SATU MARE

CONSILIUL LOCAL ALe

COMUNEI ORAȘU NOU

**HOTĂRÂREA**

**Nr. 35/2022**

privind aprobarea depunerii proiectului „Dezvoltarea unor sisteme de management al documentelor și fluxurilor de lucru la nivelul Comunei Orașu Nou,

ghișeu unic virtual pentru cetățeni”

Consiliul Local al Comunei Orașu Nou, județul Satu Mare, întrunit în ședință ordinară în data de 31.05.2022;

Analizând proiectul de hotărâre înregistrat sub nr. 2892/23.05.2022, referatul de aprobare al primarului comunei Orașu Nou, înregistrat sub nr. 2893/23.05.2022 în calitate de iniţiator, raportul de specialitate întocmit de Serviciul financiar, achiziții publice și autorizarea desfășurării activității de transport local, înregistrat sub nr. 2894/23.05.2022, avizele comisiilor de specialitate ale Consiliului local Orașu Nou;

Având în vedere prevederile Ghidului specific - Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta C10 - Fondul Local, Axa de investiție I.1.2 – Asigurarea infrastructurii pentru transport verde – ITS/ alte infrastructuri TIC (sisteme inteligente de managemnt urban/local) și proiectul *„Dezvoltarea unor sisteme de management al documentelor si fluxurilor de lucru la nivelul Comunei Orașu Nou, ghișeu unic virtual pentru cetățeni”*,

 În baza prevederilor art. 129 alin. (2) lit. b) coroborat cu prevederile alin. (4) lit. a) şi lit. e) din O.U.G. nr. 57/2019 privind Codul administrativ, cu modificările și completările ulterioare, precum şi a prevederilor Legii nr. 273/2006 privind finanţele publice locale, cu modificările şi completările ulterioare,

 Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

Ȋn temeiul prevederilor art. 139 alin (3), lit. d) şi art. 196 alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare

**HOTĂRĂȘTE**

**Art.1.** Se aprobă depunerea proiectului „Dezvoltarea unor sisteme de management al documentelor si fluxurilor de lucru la nivelul Comunei Orașu Nou,

ghișeu unic virtual pentru cetățeni”, în cadrul Planului Național de Redresare și Reziliență, Componenta C10 - Fondul Local, precum şi descrierea sumară a investiției conform Anexei nr. 1, care este parte integrantă a prezentei hotărâri.

**Art.2.** Se aprobă Nota de fundamentare a investiției – Model F, Anexa 2, care este parte integrantă a prezentei hotărâri.

**Art.3.** Se aprobă valoarea maximă eligibilă a proiectului de 131.000,00 lei fără TVA.

**Art.4.** Se aprobă finanţarea tuturor cheltuielilor neeligibile necesare implementării proiectului.

**Art.5.** Cu ducerea la îndeplinire a prezentei hotărâri se încredințează primarul comunei Orașu Nou și Serviciul financiar, achiziții publice și autorizarea desfășurării activității de transport local.

**Art.6.** Prezenta hotărâre se comunică, prin intermediul secretarului general al comunei, în termenul prevăzut de lege, primarului comunei Orașu Nou, Instituției Prefectului – Județul Satu Mare, Serviciului financiar, achiziții publice și autorizarea desfășurării activității de transport local.

Orașu Nou la 31.05.2022

Președinte de ședință Contrasemnează,

 Balint VAS Secretar general,

 Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 13*

*nr. total al consilierilor absenți: 0*

*nr. total al consilierilor care participă la dezbateri și la vot: 13*

*voturi pentru: 8*

*voturi împotrivă: 0*

*abțineri: 5*

ROMÂNIA Anexa nr. 1

JUDEȚUL SATU MARE la HCL nr. 35/31.05.2022

CONSILIUL LOCAL ORAȘU NOU

**Dezvoltarea unor sisteme de management al documentelor si fluxurilor de lucru la nivelul Comunei Orașu Nou, ghișeu unic virtual pentru cetățeni**

***Comuna Orașu Nou***

***2022***

***Descrierea sumară a investiției***

Serviciile integrate ce urmează a fi oferite prin implementarea proiectului „Dezvoltarea unor sisteme de management al documentelor si fluxurilor de lucru la nivelul Comunei Orașu Nou, ghișeu unic virtual pentru cetățeni” vor fi structurate parcurgând următoarele etape:

Etapa 1 – Realizarea documentaţiei pentru analiza detaliată a cerințelor

Întocmirea documentaţiei şi validarea proceselor care urmează a fi utilizate în sistem.

Etapa 2 – Crearea arhitecturii în conformitate cu sistemele deja utilizate

Validarea arhitecturii tehnice realizate conform analizei concepute în Etapa 1.

Etapa 3 – Implementarea sistemului

Această etapă este constituită din configurarea sistemului, dezvoltarea programatică a sistemului, testarea portalului, ajustările la nivel de proceduri interne, adaptarea lor pentru a fi utilizabile în concordanţă cu portalul dezvoltat.

Etapa 4 – Instruirea personalului

În această etapă va fi realizată instruirea personalului care va exploata sistemul.

|  |  |  |
| --- | --- | --- |
| Președinte de ședință,Balint VAS |  | Secretar general,Sonia-Teodora Stan |

ROMÂNIA Anexa nr. 2

JUDEȚUL SATU MARE la HCL nr. 35/31.05.2022

CONSILIUL LOCAL ORAȘU NOU

**Dezvoltarea unor sisteme de management al documentelor si fluxurilor de lucru la nivelul Comunei Orașu Nou, ghișeu unic virtual pentru cetățeni**

***COMUNA Orașu Nou***

***2022***

***Notă de fundamentare***

1. **Descrierea pe scurt a situației actuale (date statistice, elemente specifice etc.)**

 Comunicarea cetățenilor cu Primăria Comunei Orașu Nou nu este realizată într-un mod unitar; ea fiind asigurata cu posibilităţile şi capacităţile tehnice actuale, dezvoltate independent şi necorelate, la ghiseele fizice prezente la Primaria comunei Orașu Nou, respectiv prin email.

1. **Necesitatea și oportunitatea investiției pentru care se aplică**

 Necesitatea dezvoltării unor sisteme de management al documentelor si fluxurilor de lucru, ghișeu unic virtual pentru cetățeni, este dată de progresul tehnic înregistrat în ultimii ani, care facilitează accesul cetăţenilor la reţele mobile şi de internet, respectiv creşte eficienţa modului în care funcţionarii publici pot gestiona procesul de comunicare și soluționare a serviciilor oferite către cetățeni.

Oportunitatea acestor servicii este dată de accesarea de către cetăţeni a serviciilor specializate printr-o interfață unică ce grupează toate serviciile oferite de Primăria comunei Orașu Nou.

1. **Corelarea cu proiecte deja implementate la nivel local**

Soluția care urmează a fi dezvoltată în cadrul acestui proiect nu poate fi corelata cu niciun proiect existent.

1. **Corelarea cu proiecte în curs de implementare de la nivel local**

Soluția care urmează a fi dezvoltată în cadrul acestui proiect nu poate fi corelata cu niciun proiect in curs de implementare.

1. **Corelarea cu celelalte proiecte pentru care se aplică la finanțare**

Soluția care urmează a fi dezvoltată în cadrul acestui proiect nu poate fi corelata cu niciun proiect pentru care aplica la finantare.

1. **Efectul pozitiv previzionat prin realizarea obiectivului de investiții**

Unul din efectele implementării proiectului va fi de a asigura, prin portalul Primăriei comunei Orașu Nou, posibilitatea accesării tuturor serviciilor prestate către cetățeni de pe o singură interfață.

 Un alt efect al implementării va fi transparența pe care o vor avea cetățenii municipiului în relația cu Primăria.

 Un al treilea efect pozitiv va fi reducerea timpului de soluționare care poate fi asigurată prin automatizarea proceselor interne.

1. **Modul de îndeplinire a condițiilor aferente investițiilor**

În elaborarea serviciilor integrate pentru Comuna Orașu Nou se va ține cont de reglementările specifice în vigoare la nivel național și european: OUG nr. 38/2020 privind utilizarea înscrisurilor în formă electronică la nivelul autorităţilor şi instituţiilor publice, Legea nr. 455/2001 privind semnătura electronică, Regulamentul UE eIDAS nr. 910/2014, Regulamentul Uniunii Europene nr. 679/2016, Legea nr. 190/2018 privind măsuri de punere în aplicare a Regulamentului (UE) 2016/679 al Parlamentului European.

De asemenea, având în vedere că proiectul va fi implementat din fonduri europene, se va ține seama și de toate condițiile impuse pentru finanțarea investițiilor prin Planul Național de Redresare și Reziliență, Componenta C10 – Fondul Local.

1. **Descrierea procesului de implementare**

Elaborarea serviciilor integrate pentru Comuna Orașu Nou presupune implementarea următoarelor etape:

Etapa 1 – Realizarea documentaţiei pentru analiza detaliată a cerințelor

Etapa 2 – Crearea arhitecturii

Etapa 3 – Implementarea sistemului

Etapa 4 – Instruirea personalului

|  |  |  |
| --- | --- | --- |
| Președinte de ședință,Balint Vas |  | Secretar general,Sonia-Teodora Stan |